CELEX: E2020P0011
Language: sl
Date: 2021-01-07 00:00:00
Title: Zahtevek za svetovalno mnenje Sodišča Efte, ki ga je vložil Héraðsdómur Reykjavíkur v zadevi Eyjólfur Orri Sverrisson proti Islandiji (Zadeva E-11/20) 2021/C 5/15

7.1.2021   
            
            
               SL
            
            
               Uradni list Evropske unije
            
            
               C 5/15
            
         
      Zahtevek za svetovalno mnenje Sodišča Efte, ki ga je vložil Héraðsdómur Reykjavíkur v zadevi Eyjólfur Orri Sverrisson proti Islandiji
      (Zadeva E-11/20)
      (2021/C 5/15)
      Okrožno sodišče v Reykjaviku (Héraðsdómur Reykjavíkur) je pri Sodišču Efte 19. junija in 26. avgusta 2020 vložilo zahtevek za svetovalno mnenje v zadevi Eyjólfur Orri Sverrisson proti Islandiji, ki ga je tajništvo Sodišča Efte prejelo 27. avgusta 2020, in sicer glede naslednjih vprašanj:
      
                  1.
               
               
                  Ali je treba člen 2 Direktive 2003/88/ES razlagati tako, da se čas, ki ga delavec porabi v službi in po naročilu delodajalca za potovanje na delovno mesto, ki ni njegovo redno delovno mesto, šteje za delovni čas, kadar ne spada v običajni dnevni delovni čas?
               
            
                  2.
               
               
                  Ali je za odgovor na prvo vprašanje pomembno, ali je delavec za delodajalca potoval v domačem ali mednarodnem prometu?
               
            
                  3.
               
               
                  Ali je za odgovor na prvo vprašanje pomembno, v kakšni obliki je delovni prispevek med potovanjem?